b'\n_START_ARTICLE_\nYerma\n_START_SECTION_\nJuoni\n_START_PARAGRAPH_\nNuori ja terve Yerma uskoo, ett\xc3\xa4 jos nainen ei synnyt\xc3\xa4 lapsia, veri muuttuu myrkyksi. Lapsettomaksi j\xc3\xa4\xc3\xa4minen vuosien yritt\xc3\xa4misen j\xc3\xa4lkeen vaikuttaa kuitenkin olevan h\xc3\xa4nen ja aviomies Juanin yhteinen kohtalo. Lorca antaa ymm\xc3\xa4rt\xc3\xa4\xc3\xa4, ett\xc3\xa4 syyn\xc3\xa4 on se, ettei Yerma osaa nauttia seksist\xc3\xa4, mutta onko syyn\xc3\xa4 sittenkin Juanin hedelm\xc3\xa4tt\xc3\xb6myys? Er\xc3\xa4s toinen lapseton nainen ei valita, vaan antaa arvoa itselleen ja iloitsee el\xc3\xa4m\xc3\xa4st\xc3\xa4._NEWLINE_Yerma menee vuorille rukoilemaan muistomerkille, jonka uskotaan auttavan lapsettomia. Vanha nainen l\xc3\xa4hestyy siell\xc3\xa4 Yermaa ja houkuttelee t\xc3\xa4t\xc3\xa4 l\xc3\xa4htem\xc3\xa4\xc3\xa4n oman poikansa naiseksi. Heit\xc3\xa4 vakoileva Juan uskoo, ett\xc3\xa4 kielt\xc3\xa4ytymisell\xc3\xa4\xc3\xa4n Yerma olisi lopultakin hyv\xc3\xa4ksynyt heid\xc3\xa4n lapsettoman liittonsa. H\xc3\xa4n ja Yerma palaavat yhteen, mutta Yerma kuristaa Juanin kuoliaaksi.\n_START_SECTION_\nElokuvaversio\n_START_PARAGRAPH_\nVuonna 1984 n\xc3\xa4ytelm\xc3\xa4n pohjalta tehtiin Unkarissa samanniminen elokuva, jonka ohjasivat Imre Gy\xc3\xb6ngy\xc3\xb6ssy ja Barna Kabay.'